Hvis man har det ligesom civilingeniør Lise Gansted fra Aalborg Kommune, så skal man tage til Aalborg lige nu. - Jeg elsker duften af asfalt. Det er jo det jeg arbejder med, siger Lise Gansted. Asfaltarbejdere har lige nu travlt med at lægge ny belægning på Østre Allé i Aalborg. Østre Alle i Aalborg egentligt ikke have ny asfalt i år, men regeringen har fjernet det såkaldte anlægsloft for at holde hånden under bygge- og anlægsbranchen. Det betyder,  at kommunerne kan bygge nyt og reparere veje alt det, man vil resten af året, og det er asfaltarbejderne godt tilfredse med. - Det er dejligt. Så får vi noget at lave i år, så kan vi tjene nogle gode penge, siger asfaltarbejder Jan Eriksen, Munck Asfalt. Aalborg Kommune havde planlagt, at man i år skulle lægge asfalt på 21 kilometer vej og 21 kilometer stier. Det arbejde er pludseligt blevet femdoblet. Kommunen har udpeget ekstra 95 kilometer vej og 10 kilometer stier, der skal have ny asfalt. - Lige pludseligt fik vi travlt. Det var en kort beslutningsproces. Fra vi havde godkendelse (fra byrådet red.) til vi skulle have et udbud klar på det her, da havde vi kun to til tre uger, forklarer Lise Gansted, civilingeniør Lise Gansted, Aalborg Kommune. Aalborg Kommune vil fremrykke anlægs- og renoveringsprojekter for 499 millioner kroner. Heraf har Social- og Indenrigsministeriet givet lånedispensation til 461 mio. kr. De resterende 38 mio. kroner. er til energiinvesteringer i bygninger, hvor der er automatisk låneadgang hos staten. Udover asfalt skal pengene bruges på renovere skoler, plejecentre og dagsinstitutioner. Dermed er Aalborg Kommune, den kommune, der tager det største lån til fremrykning af byggeri hos staten. Københavns Kommune har tidligere meldt ud, at man vil fremrykke projekter for 350 millioner kroner.

Referat:
Aalborg Kommune er den kommune i landet, der låner flest penge af staten efter at anlægsloftet er fjernet. Nu skal der blandt andet renoveres skoler, plejecentre og veje.